IX. Soproni Sör Kupa

Nyílt Magyarbiliárd Verseny versenykiírása

(120-as játék páros kategória)

1. A verseny helye és ideje:
Helye: Tréning Center Sport- és Szabadidőközpont. Békéscsaba Víztároló utca 2.

Várható játéknapok:


2011. március 6. vasárnap

Selejtezők

2011. március 13. vasárnap

Elődöntők, helyosztók, döntő

A mérkőzések a játékosok számától függően 8.30 órától 20.00 óráig folyamatosan zajlanak.

2. A verseny rendezője:
A Soproni Sör támogatásával a Magyar Bábus Biliárd Egyesület (www.magyarbiliard.hu), és a Tréning Center Sportegyesület (www.treningcenter.hu)

A versenybizottság:
Laurinyecz György (elnök) - heteskft1@t-online.hu




Nemes Attila - treningcenter@t-online.hu 




Csibor Zoltán - csibor@webdidaktika.hu

3. A verseny résztvevői:
Minden 16. életévét betöltött játékos, aki elfogadja a versenykiírásban rögzítetteket, a megadott határidőig benevez, s a nevezési díjat legkésőbb a sorsolásig befizeti. 

4. Nevezések, technikai értekezlet:
Nevezés: írásban, a mellékelt nevezési lapon.

Cím: Tréning Center - 5600 Békéscsaba Víztároló u. 2. Tel: 66 452-392 Fax: 66 325-294.

          vagy Sport és Foci Áruház - 5600 Békéscsaba Munkácsy u. 11. Tel./Fax:66 324-256.

Nevezési határidő: 2011. február 28. hétfő

Technikai értekezlet, sorsolás:
Helye: Tréning Center, Békéscsaba Víztároló u. 2.

Időpontja: 2011. március 2. szerda 18.00

5. Nevezési díj:
3.000,- Ft / pár. A nevezési díj minden páros első játéknapján tartalmazza az ebéd árát is két fő részére.

6. A lebonyolítás módja, helyezések eldöntése: 
· A selejtezőben a nevezők számától függően csoportok kerülnek kisorsolásra.

· Minden mérkőzés két nyert játékig tart, a döntő kivételével.

· A csoporton belüli helyezéseket a győzelmek száma dönti el. Azonos számú győzelem esetén az egymás elleni eredmény dönt.

· Amennyiben három, vagy több csapatnak van azonos számú győzelme (körbeverés), akkor a holtversenyen kívüli játékosokkal játszott mérkőzéseket figyelmen kívül hagyva a holtversenyben lévő játékosok egymás közt játszott mérkőzéseinek játszma különbsége, majd a játszmákon belüli fa különbsége dönt.

7. Díjazás:
A páros biliárdverseny: 

I.
helyezettjei  15 – 15.000,- Ft értékű sportszervásárlási utalvány, oklevél + kupa + érem

II. 
helyezettjei  10 – 10.000,- Ft értékű sportszervásárlási utalvány, oklevél + érem

III.
helyezettjei    5 – 5.000,- Ft értékű sportszervásárlási utalvány, oklevél + érem

IV.
helyezettjei  oklevél díjazásban részesülnek.

8. Egyéb rendelkezések:
· A mérkőzések a sorsolás szerint egyszerre több asztalon folynak.

· A mérkőzéseket az asztalokhoz tartozó golyókkal és bábúkkal kell játszani. Dákó korlátozott számban biztosított, de saját dákóval is lehet játszani.

· Amennyiben egy csapat nem tud, vagy nem akar kiállni, a versenyből kizárásra kerül addigi eredményei törlésével.

· A sorsolást követő visszalépés esetén az első csoportmérkőzés kezdetéig új nevező jelentkezését a versenybizottság elfogadhatja. Ha két forduló között a továbbjutott csapat lép vissza, akkor a csoportból a jobbik kieső kerül a következő fordulóba.

· A nevezők számától függően a verseny lebonyolítási rendjének változtatási jogát fenntartjuk. A végleges lebonyolítási rend a sorsoláson kerül ismertetésre.

· A versenyen a 120-as játék Magyar Bábus Biliárd Egyesület által elfogadott játékszabálya érvényes, mely megtalálható a www.magyarbiliard.hu honlapon és a verseny helyszínén.

Békéscsaba, 2011-02-10.








       Versenybizottság
